Okresná prokuratúra Bratislava II 
Kvetná 13, 820 05 Bratislava 25 	

Sp. zn. : 1 Pv 773/11/1102	Bratislava II, 10.10.2014
EEČ : 2-9-263-2014

U Z N E S E N I E

Trestná vec:	obvinená XXXXX  
Prečin:	Neoprávnené vyrobenie a používanie platobného prostriedku, elektronických peňazí alebo inej platobnej karty podľa § 219 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov a iné trestné činy

Rozhodol: 	prokurátor Okresnej prokuratúry Bratislava II
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX II zo dňa 3.1.2013, spisová značka 1 Pv 773/11/1102, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
po vzájomnej dohode obvinené v presne nezistenom čase od raňajších hodín dňa 18.09.2011 do dňa 19.09.2011 do 15:26 hodiny odcudzili v XXXXX v okrese XXXXX XXXXX na presne nezistenom mieste z peňaženky poškodenej XXXXX, nar. XXXXX platobnú kartu č. XXXXX vydanú k účtu č. XXXXX vedeného v XXXXX, XXXXX ako si aj nezisteným spôsobom zabezpečili PIN kód k tejto platobnej karte a následne dňa 19.09.2011 o 15:26:43 hodine po tom, ako si vyžiadali informáciu o zostatku finančných prostriedkov na uvedenom účte, z bankomatu XXXXX, XXXXX na XXXXX v XXXXX vykonali za použitia uvedenej platobnej karty neoprávnený výber finančnej hotovosti vo výške 120,- Euro, čím poškodenej XXXXX spôsobili škodu vo výške najmenej 120,- Euro.

Uznesením prokurátora Okresnej prokuratúry XXXXX II zo dňa 3.1.2013, spisová značka 1 Pv 773/11/1102, bola určená obvinenej skúšobná doba v trvaní 12 mesiacov.
Odôvodnenie:
Uznesením policajta XXXXX, XXXXX, Okresného riaditeľstva PZ XXXXX XXXXX bolo dňa 05.10.2011 pod ČVS: XXXXX podľa § 199 ods. 1 Trestného poriadku začaté trestné stíhanie pre úmyselný prečin neoprávneného vyrobenia a používania platobného prostriedku, elektronických peňazí alebo inej platobnej karty podľa § 219 ods. 1 Trestného zákona a uznesením policajta XXXXX, XXXXX, Okresného riaditeľstva PZ XXXXX XXXXX bolo dňa 28.01.2012 pod ČVS: XXXXX podľa § 206 ods. 1 Trestného poriadku vznesené obvinenie ml. XXXXX a ml. XXXXX pre úmyselný prečin neoprávneného vyrobenia a používania platobného prostriedku, elektronických peňazí alebo inej platobnej karty podľa § 219 ods. 1 Trestného zákona a prečin krádeže podľa § 212 ods. 1 Trestného zákona formou spolupáchateľstva podľa § 20 Trestného zákona na tom skutkovom základe, že 

po vzájomnej dohode obvinené v presne nezistenom čase od raňajších hodín dňa 18.09.2011 do dňa 19.09.2011 do 15:26 hodiny odcudzili v XXXXX v okrese XXXXX XXXXX na presne nezistenom mieste z peňaženky poškodenej XXXXX, nar. XXXXX platobnú kartu č. XXXXX vydanú k účtu č. XXXXX vedeného v XXXXX, XXXXX ako si aj nezisteným spôsobom zabezpečili PIN kód k tejto platobnej karte a následne dňa 19.09.2011 o 15:26:43 hodine po tom, ako si vyžiadali informáciu o zostatku finančných prostriedkov na uvedenom účte, z bankomatu XXXXX, XXXXX na XXXXX v XXXXX vykonali za použitia uvedenej platobnej karty neoprávnený výber finančnej hotovosti vo výške 120,- Euro, čím poškodenej XXXXX spôsobili škodu vo výške najmenej 120,- Euro.

	Uznesením prokurátora Okresnej prokuratúry XXXXX II zo dňa 03.01.2013 sp. zn. 1 Pv 773/11-18, právoplatným dňa 22.01.2013 bolo trestné stíhanie obvinených ml. XXXXX a ml. XXXXX podľa § 216 ods.1 Tr. poriadku podmienečne zastavené a podľa § 216 ods.2 Tr. poriadku bola obvineným určená skúšobná doba v trvaní 1 rok.

	Skúšobná doba podmienečného zastavenia trestného stíhania uplynula dňa 22.01.2014.

	Z odpisu registra trestov vyplýva, že obvinená ml. XXXXX  XXXXX nespáchala žiaden trestný čin v priebehu plynutia skúšobnej doby. Z priestupkového registra vyplýva, že obvinená nebola v sledovanom období postihnutá za spáchanie priestupku. Z uvedených skutočností je teda dôvodný záver, že obvinená ml. XXXXX  XXXXX viedla v priebehu plynutia skúšobnej doby podmienečného zastavenia trestného stíhania riadny život a splnila tým podmienku na jej osvedčenie sa.

S poukazom na vyššie uvedené skutočnosti, považujem toto uznesenie za dôvodné.

	Podľa § 217 ods. 4 Tr. poriadku právoplatnosťou uznesenia o tom, že sa obvinený osvedčil, alebo uplynutím lehoty podľa odseku 2 nastávajú účinky zastavenia trestného stíhania podľa § 9 ods. 1 písm. e) Tr. poriadku.

	Podľa § 9 ods. 1 písm. e) Tr. poriadku trestné stíhanie nemožno začať, a ak už bolo začaté, nemožno v ňom pokračovať a musí byť zastavené, ak ide o osobu, proti ktorej sa skoršie stíhanie pre ten istý skutok skončilo právoplatným rozsudkom súdu alebo bolo právoplatne zastavené, podmienečne zastavené a obvinený sa osvedčil alebo sa skončilo schválením zmieru a zastavením trestného stíhania, ak rozhodnutie nebolo v predpísanom konaní zrušené. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Róbert Kaman
prokurátor